Document ID: 32005R0171

PADOMES REGULA (EK) Nr. 171/2005
(2005. gada 31. janvāris),
ar kuru groza Padomes Regulu (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs, un aptur tās piemērošanu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Pasaules Tirdzniecības Organizācijas (PTO) Strīdu izšķiršanas organizācija 2003. gada 7. maijā, atļāva Kopienai noteikt pretpasākumus, nepārsniedzot USD 4043 miljonus, kā papildu 100 % procentuālo nodokli dažiem produktiem, kuru izcelsme ir Amerikas Savienotajās Valstīs. Tāpēc 2003. gada 8. decembrī Kopiena pieņēma Padomes Regulu (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs (1).
(2)
Tiek uzskatīts, ka pēc 2004. gada American Jobs Creation Act pieņemšanas būtu jāaptur papildu nodokļu piemērošana, un tā būtu atkal jāatsāk tikai 2006. gada 1. janvārī vai 60 dienas pēc tam, kad PTO Strīdu izšķiršanas organizācija apstiprina iepriekšminētā akta noteiktu aspektu nesaderību ar PTO prasībām, atkarībā no tā, kas ir vēlākais,
IR PIEŅĒMUSI ŠO REGULU.
1. pants
Ar šo tiek apturēta Regulas (EK) Nr. 2193/2003 piemērošana.
2. pants
1. Regulu (EK) Nr. 2193/2003 atsāk piemērot no 2006. gada 1. janvāra vai 60 dienas pēc tam, kad PTO Strīdu izšķiršanas organizācija apstiprina, ka Amerikas Savienoto Valstu 2004. gada American Jobs Creation Act noteikti aspekti ir nesaderīgi ar PTO prasībām, atkarībā no tā, kas vēlākais.
2. Līdz iepriekšminētā termiņa beigām Komisija Eiropas Savienības Oficiālajā Vēstnesī publicē paziņojumu par to, ka šāds apstiprinājums ir sniegts.
3. pants
1. Regulas (EK) Nr. 2193/2003 2. panta 1. punktu aizstāj ar šādu punktu:
“1. Produktiem, kuru izcelsme ir Amerikas Savienotajās Valstīs un kuri uzskaitīti šīs regulas pielikumā, papildus muitas nodoklim, ko piemēro saskaņā ar Regulu (EEK) Nr. 2913/92, uzliek procentuālo nodokli 14 % apjomā.”.
2. Regulas (EK) Nr. 2193/2003 pielikumu aizstāj ar pielikumu, kas iekļauts šīs regulas pielikumā.
4. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Regulu, izņemot tās 3. pantu, piemēro no 2005. gada 1. janvāra.
Regulas 3. pantu piemēro no dienas, kad Regulu (EK) Nr. 2193/2003 atsāk piemērot saskaņā ar 2. panta 1. punktu.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 31. janvārī

Labels: 3
15
18